Indeks van artikels op hierdie bladsy
Hoe betoon jy liefde aan jou kind?
My kind, swaarkry is nie net sleg nie!
Ons kind het kanker
Aanhouer wen (régtig)!
Moed vir die werkplek
Wat praat jy voor jou kinders en wat is oukei en wat nie?
Hoe belangrik is roetine en voorspelbaarheid in 'n kind se lewe? In die meeste huishoudings is ‘n gewone weeksdag ‘n dolle gejaag tussen skool, werk, inkopies, kosmaak, bad-en slaaptyd. Jy probeer jou kind min of meer by ‘n roetine hou, maar soms werk dit doodeenvoudig nie uit nie.
Ons is almal daarmee eens dat alle kinders aandag nodig het, maar hoe weet ek of die aandag wat ek gee voldoende is? Hoe en wanneer ruim ek tyd in om aandag aan my kinders te gee? Sommiges praat selfs van kwaliteit-en-kwantiteittyd.
10 Wenke om die jaar aan te pak.
LIG April 2017
Ons wil hê ons kinders moet veilig, gelukkig en gemaklik wees. Hulle moenie swaarkry nie. Maar die lewe loop sy eie loop... Daarom is dit belangrik om jou kinders van jongs af toe te rus vir die moeilike dae wat dalk op hulle wag.
‘n Mens skrik jou boeglam as jy hoor jou kind het terapie nodig. Maar wat behels dit regtig?
Ons kyk na die simptome en behandeling van obsessief-kompulsiewe versteuring by kinders.
Dat daar ‘n groot verskil is tussen ‘n wegbreek-vakansie vóór die kinders en ‘n een ná die kinders is nie altemit nie. Haal so die meeste daaruit.
LIG Oktober 2015
Enige kankerdiagnose is uiters traumaties. Indien dit boonop met ‘n jong kind gebeur, is dit lewensveranderend vir ‘n ganse familie.
Rillers wat jou koue rillings gee, rekenaarspeletjies waar die koppe letterlik waai en ‘n internetwêreld wat jou nagte laat wakker lê. Wat is die effek van al dié dinge op tieners en kinders?
LIG Oktober 2014
Die lewe is vol uitdagings, en dit vereis deursettingsvermoë. In 'n tyd waar onmiddellike bevrediging 'n sterk dryfkrag is, word dit al hoe belangriker dat ouers hulle kinders leer om met 'n taak vol te hou. Tot dit afgehandel is. Selfs al is dit nie altyd pret nie.
Hoe kan jy jou kind help wat op skool nie die paal haal nie?
Hoe weet jy wanneer jou kind vir byvoorbeeld oorslaap of 'n selfoon reg is? Kenners gee raad.
Kyk met nuwe oë na huishoudelike artikels en span dit om jou kleinding te stimuleer.
Jou peuter byt, stamp en slaan. Hoe keer ‘n mens sy aggressiwiteit voor dit ‘n nog groter probleem word?
Ons kinders word elke dag met menige lewenseise gekonfronteer. Die kenners sê: Bemagtig hulle van jongs af met vaardighede om uitdagings met selfvertroue aan te pak. En om selfstandig te wees.
Beyoncé dink dis fantasties, ons eie Amy Kleinhans-Curd sê dit werk beslis, maar kan jy regtig jou baba met flitskaarte leer?
Sy’s iewers tussenin – sy’s nie meer die klein kabouter wat graag op jou skoot gekuier het nie, maar sy is ook nie heeltemal tiener nie. Die middeljarekind, tussen agt en twaalf, verteenwoordig ’n oorgang wat ouers soms magteloos laat voel, veral omdat ouerskapsraad vir die ouderdom skraps is.
Jy doen als in jou vermoë om jou kuiken te beskerm, maar benadeel dit eintlik haar en haar toekoms?
Wat doen ‘n ouer as die skool kort-kort bel en dit lyk asof jou kind handuit ruk?
Hoe gemaak as jou kind permanent buierig is en jou nerwe dun raak? Kenners gee raad
Sy’s dikmond as jy net in sy rigting kyk en ignoreer al die geselsies wat jy probeer aanknoop. Hoekom is jou kind voortdurend in ‘n slegte bui?
Vandat haar kind in doeke is, groei ‘n ma saam met haar kleinding. Só leer sy hoe om ouerskap te hanteer. Nie almal het hierdie voorreg nie. Sommige vroue word skielik, sonder enige ervaring, blootgestel aan ál ma-wees se uitdagings. LIG het by sulke mammas gaan kuier. En by kenners gaan kers opsteek.
Angstigheid is deel van menswees en dit kan selfs positief ingespan word as dit reg hanteer word. Maar ignoreer jy dit, kan dit ’n langtermyneffek op jou kind se persoonlikheid hê.
Spelterapie kan deur die ouer soos volg aan ‘n kind verduidelik word/Play Therapy can be explained by the parent to a child in the following way:
Daar is verskeie redes waarom gesinne opbreek. Ongeag die rede vir die egskeiding, is dit traumaties vir die kinders. Alles wat vir hulle bekend was gaan verander. Die gesin wat eens gelukkig was en uitstappies saam geniet het, is nou gebroke. In plaas van een huis soos tevore, moet die kind moontlik nou tussen twee huise rondtrek om tyd saam met albei ouers te kan deurbring. As die kind by die een ouers is, verlang hy na die ander ouer en andersom. Alhoewel trauma onafwendbaar is wanneer ouers skei, kan die trauma wel in ‘n mate beperk word wanneer die situasie reg hanteer word.
Behaagslawe kan nie “nee” sê nie, is altyd bekommerd oor wat ander mense sal dink en wil net altyd almal tevrede stel. Hulle doen selde iets vir hulleself, verswyg hulle opinies en hou hulle gedag­tes vir hulleself uit vrees dat iemand met hulle sal verskil ofontsteld sal wees oor hulle sienswyse. Hierdie soort gedrag word dikwels versterk deur die leiding van goed bedoelende ouers wat hulle kinders leer om almal tot elke prys gelukkig te hou.
Help jou kind om doelwitte te stel.
Kinders kan reeds op ‘n vroeë ouderdom leer beplan en doelwitte stel. Behalwe dat dit hulle motiveer, kweek dit ook die selfdissipline wat nodig is om take suksesvol af te handel. As kinders kan sien dat hulle die doel wat hulle vir hulleself gestel het – hoe klein ook al – bereik het, gee dit hulle selfvertroue en leer hulle dat daar sin is in die take wat hulle aanpak.
Om jou kind met iets te betrap wat hy gesteel het, is vir ’n ouer ’n reuseskok en -teleurstelling. Dit is egter presies dié oomblik wat ’n deurbraak kan wees om jou kind te help.
Om ‘n ouer te wees verg deursettingvermoë en harde werk. In die proses leer ouers wat hul kinders gelukkig maak, wat hulle motiveer en watter ouerskapstyl die beste werk. Foute is egter onvermydelik.
Mamas & Papas June 2010
Dissipline is die straf of gevolge vir verkeerde of negatiewe gedrag. Wanneer ‘n kind gedissiplineer word is dit belangrik dat hy/sy verstaan waarom die straf toegedien word. Dissiplinering is nie noodwendig fisiese straf nie, maar vir die skoolgaande kind kan dissipline byvoorbeeld die vermindering van ontspanningstyd beteken.
Motivering help kinders om harder te werk om hul doelwitte te bereik. Positiewe motivering kan beskryf word as enige gedrag wat kinders rede gee om hulle volle potensiaal te bereik. Positiewe motivering kan verbale bemoediging of belonings insluit. Motivering kan kinders help om beter te presteer en hul beste te gee. Gesonde motivering ontvang van ouers en onderwysers kan kinders aanspoor selfs tot in jong volwassenheid in terme van loopbaan keuses en om ‘n sukses van hulle beroepe te maak.
Afknouerige gedrag is die gevolg van aggressie en/of oneffektiewe hantering van emosies. Afknouerigheid kan ook veroorsaak word deur die nabootsing van gedrag van invloedryke persone byvoorbeeld aggressiewe ouers, sibbe, vriende of filmsterre. Kinders leer deur ander se aksies te observeer en na te boots.
Depressie word veroorsaak deur ‘n wanbalans van die hormoon serotonien wat in die brein vrygestel word. Hierdie kondisie is iets wat die kind nie kan beheer of verander nie.
Konflik tussen sibbe is ‘n normale en onafwendbare verskynsel in elke gesin. Miskien voel jy as ouers dat dit net jou kinders is wat baklei, maar dit kom voor in die beste gesinne. Sibbe leer om konflik situasies te hanteer deur middel van sibbe konflik. Hulle leer om hulself te verdedig en om standpunt in te neem. Hulle kry ook die geleentheid om konflik binne ‘n veilige omgewing te hanteer.
Kinders bereik puberteit teen ongeveer twaalfjarige ouderdom. Gedurende hierdie fase ondergaan die kind baie emosionele en fisiese veranderinge wat hy/sy nie verstaan nie.